CELEX: E2014P0001
Language: sl
Date: 2014-01-10 00:00:00
Title: Tožba Nadzornega organa Efte proti Islandiji, vložena 10. januarja 2014 (Zadeva E-1/14)

8.5.2014   
            
            
               SL
            
            
               Uradni list Evropske unije
            
            
               C 138/30
            
         Tožba Nadzornega organa Efte proti Islandiji, vložena 10. januarja 2014
   (Zadeva E-1/14)
   (2014/C 138/07)
   Nadzorni organ Efte, ki ga zastopata Xavier Lewis in Markus Schneider, zastopnika za Nadzorni organ Efte, Rue Belliard 35, 1040 Bruselj, Belgija, je 10. januarja 2014 na Sodišču Efte vložil tožbo proti Islandiji.
   Nadzorni organ Sodišču Efte predlaga, naj:
   
               1.
            
            
               ugotovi, da Islandija, s tem, ker v predpisanem roku ni sprejela vseh potrebnih ukrepov in/ali takoj obvestila Nadzornega organa Efte o vseh potrebnih ukrepih za izvajanje akta iz točke 18a Priloge XIII k Sporazumu o Evropskem gospodarskem prostoru (Direktiva 2006/38/ES Evropskega parlamenta in Sveta z dne 17. maja 2006 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila), kakor je bil prilagojen Sporazumu EGP s Protokolom 1 k navedenemu Sporazumu EGP, ni izpolnila svojih obveznosti iz navedenega akta in člena 7 Sporazuma EGP;
            
         
               2.
            
            
               Islandiji naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
               —
            
            
               razlog za tožbo je, da Islandija do 20. aprila 2013 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 20. februarja 2013, saj v svoj nacionalni pravni red ni prenesla Direktive 2006/38/ES Evropskega parlamenta in Sveta z dne 17. maja 2006 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (v nadaljnjem besedilu: akt), navedene v točki 18a Priloge XIII k Sporazumu o Evropskem gospodarskem prostoru in kakor je bila prilagojena Sporazumu EGP s Protokolom 1 k Sporazumu EGP;
            
         
               —
            
            
               Nadzorni organ Efte ugotavlja, da Islandija s tem, ker v predpisanem roku ni sprejela vseh potrebnih ukrepov za izvajanje navedenega akta in/ali obvestila Nadzornega organa o takih ukrepih, ni izpolnila svojih obveznosti iz člena 2 navedenega akta in iz člena 7 Sporazuma EGP.